CELEX: C2004/228/64
Language: fi
Date: 2004-09-11 00:00:00
Title: Asia C-312/04: Euroopan yhteisöjen komission 23.7.2004 Alankomaiden kuningaskuntaa vastaan nostama kanne

11.9.2004   
            
            
               FI
            
            
               Euroopan unionin virallinen lehti
            
            
               C 228/31
            
         Euroopan yhteisöjen komission 23.7.2004 Alankomaiden kuningaskuntaa vastaan nostama kanne
   (Asia C-312/04)
   (2004/C 228/64)
   Euroopan yhteisöjen komissio on nostanut 23.7.2004 Euroopan yhteisöjen tuomioistuimessa kanteen Alankomaiden kuningaskuntaa vastaan. Kantajan asiamiehinä ovat Günter Wilms ja Alexander Weimar.
   Kantaja vaatii, että yhteisöjen tuomioistuin
   
               1.
            
            
               toteaa, että Alankomaiden kuningaskunta ei ole noudattanut yhteisöjen omista varoista tehdyn päätöksen 88/376/ETY, Euratom soveltamisesta 29 päivänä toukokuuta 1989 annetun neuvoston asetuksen (ETY, Euratom) N:o 1552/89 (1) 2 artiklan 1 kohdan, 6 artiklan 2 kohdan, 10 artiklan 1 kohdan ja 11 artiklan mukaisia velvoitteitaan, koska se
               
                           a)
                        
                        
                           ei ole toteuttanut kaikkia tarvittavia toimenpiteitä sen varmistamiseksi, että ajanjaksona, joka jatkui 1.1.1992 saakka, olisi oikea-aikaisesti todettu yhteisöjen oikeudet yhteisöjen omiin varoihin sellaisten sääntöjenvastaisuuksien tapauksessa, jotka liittyvät TIR-asiakirjoilla toteutettuihin kuljetuksiin
                        
                     
                           b)
                        
                        
                           se on ajanjaksona, joka alkoi 1.1.1992 ja päättyi vuoden 1994 lopulla, todennut myöhässä yhteisöjen oikeuksia yhteisöjen omiin varoihin ja asettanut kyseiset varat myöhässä komission käyttöön useiden sellaisten sääntöjenvastaisuuksien tapauksessa, jotka liittyvät TIR-asiakirjoilla toteutettuihin kuljetuksiin
                        
                     
                           c)
                        
                        
                           on kieltäytynyt maksamasta viivästyneistä määristä korkoa,
                        
                     
         
               2.
            
            
               velvoittaa Alankomaiden kuningaskunnan korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Komissio totesi vuonna 1997 Alankomaissa pidetyn tarkastuksen perusteella, että tullimaksuihin perustuvien omien varojen toteamisessa oli esiintynyt viivästyksiä. Viivästys koski selvittämättömiä TIR-asiakirjoja, jotka oli rekisteröity vuosina 1991—1993 ja joiden osalta Alankomaiden viranomaiset lähettivät maksuvaatimukset liian myöhään.
   Huolimatta siitä, että ennen vuotta 1992 ei ollut erityistä säännöstä, jossa olisi ilmoitettu määräaika, jonka kuluessa lähtötoimipaikan on ryhdyttävä toimenpiteisiin sen jälkeen, kun kuljetus on suoritettu loppuun, tämän perusteella ei kuitenkaan voida päätellä, etteivät jäsenvaltiot ole velvollisia toimimaan ennen sääntöjenvastaisuuden toteamista ja tarpeen vaatiessa ennen sen paikan määrittämistä, jossa sääntöjenvastaisuus on tapahtunut. Alankomaiden viranomaiset eivät noudattaneet tarvittavaa huolellisuutta suojatakseen yhteisön taloudellisia etuja. Niissä tapauksissa, joista käsiteltävänä olevassa asiassa on kyse, maksuvaatimukset lähetettiin aikaisintaan 2 vuotta ja 4  kuukautta ja myöhäisintään 2 vuotta ja 10 kuukautta asiakirjojen rekisteröimisen jälkeen. Komission mukaan näin pitkät ajat ovat ristiriidassa toiminnan tarkoituksenmukaisuuden kanssa.
   Asiaa koskevassa yhteisön lainsäädännössä, luettuna yhdessä TIR-sopimuksen 11 artiklan kanssa, asetetaan 1.1.1992 alkaen erityiset määräajat, joiden kuluessa jäsenvaltioiden on toteutettava tarvittavat toimenpiteet. Komissio ei hyväksy Alankomaiden viranomaisten huomautuksia siitä, että mainitut määräajat on asetettu ainoastaan hallinnollisissa määräyksissä eikä säädöksissä ja ettei ole oikeudellisesti mahdollista ryhtyä perimään saatavia ennen kuin täydentävä vaatimusmenettely on saatettu loppuun.
   Kuten komission toteuttamassa tarkastuksessa on ilmennyt, Alankomaat ryhtyi perintätoimenpiteisiin keskimäärin vuosi sen jälkeen, kun 15 kuukauden (lopullinen) määräaika oli päättynyt, ja näin tehdessään viivästyi yhteisöjen omien varojen asettamisessa komission käyttöön, minkä takia Alankomaat on velvollinen maksamaan korkoa viivästyneille määrille.
   
      (1)  EYVL L 155, s. 1.